CELEX: 32014R0500
Language: lt
Date: 2014-03-11 00:00:00
Title: 2014 m. kovo 11 d. Komisijos deleguotasis reglamentas (ES) Nr. 500/2014, kuriuo iš dalies keičiant Komisijos reglamentą (EB) Nr. 288/2009 dėl pagalbos skyrimo papildomoms priemonėms, susijusioms su vaisių ir daržovių vartojimo skatinimo mokyklose programos įgyvendinimu, papildomas Europos Parlamento ir Tarybos reglamentas (ES) Nr. 1308/2013

16.5.2014   
            
            
               LT
            
            
               Europos Sąjungos oficialusis leidinys
            
            
               L 145/12
            
         KOMISIJOS DELEGUOTASIS REGLAMENTAS (ES) Nr. 500/2014
   2014 m. kovo 11 d.
   kuriuo iš dalies keičiant Komisijos reglamentą (EB) Nr. 288/2009 dėl pagalbos skyrimo papildomoms priemonėms, susijusioms su vaisių ir daržovių vartojimo skatinimo mokyklose programos įgyvendinimu, papildomas Europos Parlamento ir Tarybos reglamentas (ES) Nr. 1308/2013
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/01 ir (EB) Nr. 1234/2007 (1), ypač į jo 24 straipsnio 1 dalies c punktą ir 2 dalies b punktą,
   kadangi:
   
               (1)
            
            
               nuo 2014 m. sausio 1 d. Reglamentu (ES) Nr. 1308/2013 panaikintas ir pakeistas Tarybos reglamentas (EB) Nr. 1234/2007 (2);
            
         
               (2)
            
            
               Reglamento (ES) Nr. 1308/2013 23 straipsnio 1 dalies b punkte numatyta, kad Sąjungos pagalba pagal vaisių ir daržovių vartojimo skatinimo mokyklose programą taip pat gali būti skiriama papildomoms priemonėms, kurių reikia, kad programa būtų veiksminga. Todėl būtina apibrėžti šių priemonių tikslus ir su jais susijusias išlaidas ir nustatyti, kurios iš šių išlaidų galėtų atitikti Sąjungos pagalbos skyrimo reikalavimus;
            
         
               (3)
            
            
               Komisijos Reglamente (EB) Nr. 288/2009 (3) numatomos taisyklės, reglamentuojančios vaisių ir daržovių vartojimo skatinimo mokyklose programos taikymą, ypač valstybių narių įsipareigojimą savo strategijose apibūdinti papildomas priemones, kurias jos ketina priimti siekdamos užtikrinti sėkmingą programos įgyvendinimą. Jame taip pat numatomos taisyklės dėl Sąjungos pagalbos skyrimo reikalavimus atitinkančių išlaidų. Todėl tikslinga iš dalies pakeisti Reglamentą (EB) Nr. 288/2009, siekiant įtraukti taisykles dėl papildomų priemonių, kaip nurodyta Reglamento (ES) Nr. 1308/2013 23 straipsnio 1 dalies b punkte;
            
         
               (4)
            
            
               Reglamento (EB) Nr. 288/2009 4 straipsnio 1 dalyje numatyta, kad valstybės narės, kurios ruošiasi taikyti vaisių ir daržovių vartojimo skatinimo mokyklose programą, gali prašyti Sąjungos pagalbos vienu ar keliais laikotarpiais, kurie prasideda rugpjūčio 1 d. ir baigiasi liepos 31 d. Siekiant atsižvelgti į mokslo metų periodiškumą, naujos taisyklės dėl papildomų priemonių turėtų būti taikomos nuo 2014 m. rugpjūčio 1 d.,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 288/2009 pakeitimas
   Reglamentas (EB) Nr. 288/2009 iš dalies keičiamas taip:
   
               1)
            
            
               3 straipsnio 4 dalis pakeičiama taip:
               „4.   Valstybės narės savo strategijose numato papildomas priemones, nurodytas Europos Parlamento ir Tarybos reglamento (ES) Nr. 1308/2013 23 straipsnio 1 dalies b punkte (4). Papildomomis priemonėmis turi būti remiamas vaisių ir daržovių produktų platinimas ir jos turi būti tiesiogiai susijusios su vaisių ir daržovių vartojimo skatinimo mokyklose programos tikslais didinti trumpalaikį ir ilgalaikį vaisių ir daržovių vartojimą ir prisidėti formuojant sveikus mitybos įpročius. Taikant šias priemones taip pat gali būti įtraukti tėvai ir mokytojai.
               
                  (4)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/01 ir (EB) Nr. 1234/2007 (OL L 347, 2013 12 20, p. 671).“"
						
            
         
               2)
            
            
               5 straipsnis iš dalies keičiamas taip:
               
                           a)
                        
                        
                           1 dalis iš dalies keičiama taip:
                           
                                       i)
                                    
                                    
                                       pirmos pastraipos b punktas papildomas šiuo iv papunkčiu:
                                       
                                                   „iv)
                                                
                                                
                                                   papildomų priemonių išlaidas, nurodytas Reglamento (ES) Nr. 1308/2013 23 straipsnio 1 dalies b punkte, ypač:
                                                   
                                                               —
                                                            
                                                            
                                                               išlaidas, patiriamas organizuojant degustavimo pamokas, rengiant ir prižiūrint sodininkystės užsiėmimus, organizuojant išvykas į ūkius ir panašią veiklą, kuria siekiama susieti vaikus su žemės ūkiu,
                                                            
                                                         
                                                               —
                                                            
                                                            
                                                               išlaidas priemonėms, kuriomis siekiama mokyti vaikus apie žemės ūkį, sveikus mitybos įpročius ir aplinkosaugos klausimus, susijusius su vaisių ir daržovių produktų gamyba, platinimu ir vartojimu,
                                                            
                                                         
                                                               —
                                                            
                                                            
                                                               išlaidas priemonėms, kurios vykdomos siekiant remti produktų platinimą ir kurios atitinka vaisių ir daržovių vartojimo skatinimo mokyklose programos tikslus.“;
                                                            
                                                         
                                             
                                 
                                       ii)
                                    
                                    
                                       ketvirta pastraipa pakeičiama taip:
                                       „Pirmos pastraipos b punkto atitinkamai iii ir iv papunkčiuose nurodytos išlaidos negali būti finansuojamos pagal kitas Sąjungos pagalbos programas.“;
                                    
                                 
                     
                           b)
                        
                        
                           2 dalis papildoma šia pastraipa:
                           „Visa Sąjungos lėšų suma, skirta finansuoti 1 dalies pirmos pastraipos b punkto iv papunktyje numatytas išlaidas, neturi viršyti 15 % atitinkamai valstybei narei Sąjungos skirtos pagalbos metinės sumos po 4 straipsnio 4 dalyje nurodyto galutinio pagalbos paskirstymo.“
                        
                     
         2 straipsnis
   Įsigaliojimas ir taikymas
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. rugpjūčio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 11 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 347, 2013 12 20, p. 671.
   
      (2)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).
   
      (3)  2009 m. balandžio 7 d. Komisijos reglamentas (EB) Nr. 288/2009, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl Bendrijos pagalbos tiekiant vaisius ir daržoves, perdirbtų vaisių ir daržovių bei bananų produktus vaikams į švietimo įstaigas įgyvendinant vaisių vartojimo skatinimo mokyklose programą (OL L 94, 2009 4 8, p. 38).